Diari Oficial de la Generalitat Valenciana


Sumari del DOGV 5945, del 02-02-2009 (2009/849)

RESOLUCIÓ de 4 de desembre de 2008, de la Direcció General d'Energia, per la qual s'atorga autorització administrativa a Iberdrola Distribución Eléctrica, SAU, per a la construcció de dos dels tres trams de la línia elèctrica a 132 kV, doble circuit, entrada/eixida en la ST Moixent de la línia elèctrica a 132 kV ST l'Alcúdia-ST l'Olleria-ST Alcoi, s'aprova el projecte d'execució i es declara, en concret, la seua utilitat pública, en els termes municipals de l'Alcúdia de Crespins, Montesa, Vallada i Moixent, província de València. Expedient número ATLINE /2007/826/46.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5945

Data del DOGV
:   02-02-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/849


Data del document
:   04-12-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Moixent
    * Vallada
    * Alcúdia de Crespins, l'
    * Montesa
    * empresa privada
    * subministrament d'energia elèctrica

RESOLUCIÓ de 4 de desembre de 2008, de la Direcció General d'Energia, per la qual s'atorga autorització administrativa a Iberdrola Distribución Eléctrica, SAU, per a la construcció de dos dels tres trams de la línia elèctrica a 132 kV, doble circuit, entrada/eixida en la ST Moixent de la línia elèctrica a 132 kV ST l'Alcúdia-ST l'Olleria-ST Alcoi, s'aprova el projecte d'execució i es declara, en concret, la seua utilitat pública, en els termes municipals de l'Alcúdia de Crespins, Montesa, Vallada i Moixent, província de València. Expedient número ATLINE /2007/826/46. [2009/849]
Vist l'escrit presentat per Iberdrola Distribución Eléctrica, SAU, amb domicili a l'efecte de notificacions al c/ Menorca, 46515 València, amb data 13 de novembre de 2007, davant del Servici Territorial d'Energia de València, pel qual se sol·licita la concessió d'autorització administrativa per a la construcció de la línia elèctrica a 132 kV, D/C, entrada/eixida en la ST Moixent de la línia elèctrica a 132 kV ST l'Alcúdia-ST l'Olleria-ST Alcoi, en els termes municipals de l'Alcúdia de Crespins, Canals, Montesa, Vallada i Moixent, província de València, s'aprove el projecte d'execució i es declare, en concret, la seua utilitat pública.
Al mencionat escrit s'adjunta el projecte tècnic per a l'execució de la dita instal·lació, firmat pel tècnic competent i visat pel col·legi oficial corresponent el 7 de novembre de 2007.
Vist que la sol·licitud va ser exposada a la corresponent informació pública per mitjà d'anunci en el Butlletí Oficial de la Província de València de 21 de juny de 2008, en el Diari Oficial de la Comunitat Valenciana de 2 de juliol de 2008 i en el periòdic El Mundo de 4 de juliol de 2008, així com en els taulers d'anuncis dels ajuntaments afectats, de conformitat amb l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i amb els articles 52 i 53 de la Llei 54/1997, de 27 de desembre, del Sector Elèctric.
D'acord amb la documentació que hi ha a l'expedient, no s'han presentat al·legacions a la mencionada sol·licitud.
Vist que, de conformitat amb el mencionat Decret 88/2005, es va traslladar als ajuntaments de l'Alcúdia de Crespins, Canals, Montesa, Vallada i Moixent, la separata del projecte de la instal·lació sol·licitada, ja que afecta béns, instal·lacions, obres o servicis, centres o zones dependents d'este organisme, a l'efecte de prestar la seua conformitat o l'oposició, i simultàniament es va traslladar als referits ajuntaments i d'acord amb l'article 75 de la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat, per la qual se sol·licita l'informe sobre l'adaptació del projecte al planejament urbanístic que siga d'aplicació.
Havent transcorregut el termini conferit, no figura en l'expedient contestació a les mencionades peticions pels ajuntaments de referència, excepte el remés per l'Ajuntament de Canals, en el qual contesta amb l'informe en sentit negatiu per afectar la instal·lació en el polígon industrial el Corcot.
Traslladat el referit informe la peticionària contesta que la longitud de la línia elèctrica que afecta el terme de Canals és de 428 metres i no de 15,460 km com s'assenyala en el referit informe, que la instal·lació forma part del projecte de transvasament Xúquer-Vinalopó que discorre pel corredor elèctric d'este, i ha sigut aprovat pel Ministeri de Medi Ambient amb data 22 de juny de 2007, després de la seua tramitació, en la qual es va donar expressa audiència a l'Ajuntament de Canals.
L'escrit de contestació va ser remés a l'Ajuntament de Canals, a fi de manifestar la seua conformitat o inconvenients amb este, i ha transcorregut el termini conferit sense que conste en l'expedient cap contestació respecte d'això.
Vist que, d'acord amb el que establix el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre la separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi de que emeteren, si procedia, les oportunes condicions, concretament als següents:
- Iberdrola Distribución Eléctrica, SAU, respecte a l'encreuament amb determinades línies elèctriques de baixa, mitjana i alta tensió fins a 66 kV, manifesta la seua conformitat amb la instal·lació projectada.
- Telefónica, SA, que manifesta no haver d'oposar cap inconvenient a l'execució de la instal·lació per haver-se projectat de conformitat amb el que disposa el vigent Reglament d'Instal·lacions Elèctriques.
- Administrador d'Infraestructures Ferrroviarias (ADIF), que comunica la seua conformitat amb la instal·lació sol·licitada sempre que s'ajusten al que s'ha estipulat en el Reial Decret 2387/2004, de 30 de desembre, pel qual s'aprova el reglament del sector ferroviari quant a distàncies, alçària i condicions, que este preveu, a més que l'ocupació temporal dels terrenys afectats serà compatible amb posteriors actuacions que realitze l'ADIF en la zona.
- Conselleria de Medi Ambient, Aigua, Urbanisme i Habitatge, Vies Ramaderes, que manifesta en el seu informe que la infraestructura afecta unes quantes vies ramaderes i que atés que sobrevola el domini públic, sense afectar-lo físicament i el projecte ha obtingut la preceptiva Declaració d'Impacte Ambiental, és previsible l'autorització de l'ocupació temporal de les vies ramaderes que s'està tramitant.
- Diputació de València, que consta en l'expedient una còpia de l'autorització emesa per a l'encreuament projectat en el PK 0+510 de la carretera CV-598 en el terme municipal de Canals, amb les condicions específiques i generals que en la mencionada autorització es contenen.
- Ministeri de Foment. Demarcació de Carreteres de l'Estat a la Comunitat Valenciana, que consta en l'expedient una còpia de l'autorització emesa per a l'encreuament aeri núm. 10 entre els suports núm. 17 i núm. 18 de l'autovia A-35, PK 35+868, amb les condicions particulars i generals que en la mencionada autorització es contenen.
Els mencionats informes són coneguts i acceptats per l'empresa peticionària.
- Enagás, que consta en l'expedient una còpia de l'informe en què es manifesta l'oposició al traçat previst per la línia elèctrica projectada, alhora que esta afecta un turbocompressor dels tres que s'estan instal·lat en l'estació de compressió de Montesa, i també que en la zona d'afecció de la torreta prevista s'està construint l'edifici on s'allotgen els equips elèctrics i de control de l'estació de compressió.
- Confederació Hidrogràfica del Xúquer, sense que conste en l'expedient la contestació a l'informe sol·licitat.
- Red Eléctrica de España, SA, sense que conste en l'expedient contestació a l'informe sol·licitat.
Vist l'escrit i la documentació presentats per Iberdrola Distribución Eléctrica, SAU, amb data 24 de novembre de 2008, davant de la Direcció General d'Energia, entre la qual consta una còpia de l'informe emés per l'empresa ENAGÁS en què manifesta la seua oposició al traçat previst per la línia elèctrica projectada, alhora que esta afecta un turbocompressor dels tres que s'estan instal·lat en l'estació de compressió de Montesa, i l'empresa peticionària manifesta que, com a conseqüència de l'informe negatiu emés, resulta necessària la modificació del traçat de la línia elèctrica sol·licitada i, que analitzades les alternatives a este, es pretén la modificació de dos suports, passant estos del costat sud al costat nord de l'autovia A-35, quedant en el corredor mediambiental estudiat en el projecte informatiu. S'adjunten plans que preveuen tant la línia projectada com la seua modificació.
Vist que de la sol·licitud i documentació aportada s'inferix que la modificació del traçat serà tramitada en l'expedient corresponent i que no és objecte de la present resolució; que esta implica l'exclusió dels suports número dos i número tres del projecte tècnic sotmés a aprovació; i, que, com a conseqüència de l'exclusió d'un tram del traçat, hi ha una variació en l'afecció de la relació de béns i drets sotmesos a informació pública.
Entre estes figura la desafecció de les parcel·les corresponents al polígon industrial el Corcot en el terme municipal de Canals, respecte de l'afecció del qual va ser remés per l'Ajuntament de Canals un informe desfavorable, com es va indicar anteriorment.
Vist que, d'acord amb la sol·licitud i el projecte presentats, la finalitat que es perseguix amb la construcció d'esta instal·lació és la dotació de subministrament elèctric a l'estació de bombament situada a Moixent, així com per a la previsió de consums i necessitat demanda d'energia que es puguen realitzar des dels municipis pròxims a la seua zona d'influència.
Vist que, amb data 8 d'abril de 2008, el cap de Servici d'Avaluació d'Impacte Ambiental de la Conselleria de Medi Ambient, Aigua, Urbanisme i Habitatge va contestar la consulta efectuada pel Servici Territorial d'Energia de València respecte a la necessitat de Declaració d'Impacte Ambiental del projecte presentat, que la traça proposada per a la línies projectada s'ajusta al traçat i a la franja de protecció elèctrica prevista en el projecte de connexió del curs davall del riu Xúquer amb el tram V de la conducció Xúquer-Vinalopó i expressament prevista en la Declaració d'Impacte Ambiental d'este amb data 8 de maig de 2006, de la Secretaria General per a la Prevenció de la Contaminació i el Canvi Climàtic del Ministeri de Medi Ambient i Medi Rural i Marí.
Vist que el projecte presenta un traçat plenament concretat, consta entre la seua documentació dels plans pertinents a escala adequada, està prou detallat i conté una relació concreta i individualitzada dels béns i els drets afectats, amb les modificacions aportades com a conseqüència de l'exclusió del tram segon, que no és objecte d'esta resolució.
Vist que el Servici Territorial d'Energia de València, encarregat de la instrucció de l'expedient, ha informat favorablement la sol·licitud.
Atés que el projecte disposa d'una definició i concreció de les característiques tècniques i de traçat que garantixen la màxima seguretat i la millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar estes adequadament.
Vist que Iberdrola Distribución Eléctrica, SAU, es troba inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.
Atés d'aplicació el que disposen els articles 73, 74 i 75 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
Atés que la sol·licitud ha complit els tràmits establits en la Llei 54/1997, de 27 de novembre, de Sector Elèctric; en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica; en la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.

\* \* \* \* \*

Esta Direcció General d'Energia resol:
Primer
Autoritzar administrativament a Iberdrola Distribución Eléctrica, SAU, la construcció de dos dels tres trams de la línia elèctrica a 132 kV, doble circuit, entrada/eixida en la ST Moixent de la línia elèctrica a 132 kV ST l'Alcúdia-ST l'Olleria-ST Alcoi, en els termes municipals de l'Alcúdia de Crespins, Montesa, Vallada i Moixent, província de València, en els trams que a continuació s'indiquen amb identificació del número de sèrie, número de suport inicial i final d'estes, longituds que comprenen i termes municipals afectats per cada un d'estos.
- Descripció del traçat:
Tram 1 de 3
- Origen del tram 1: suport núm. 99 bis.
- Final del tram 1: suport núm. 1.
Tram 3 de 3
- Origen del tram 3: suport núm. 4.
- Final del tram 3: pòrtic de la futura subestació transformadora de Moixent.

\* \* \* \* \*
- Tensió nominal: 132 kV (1ª categoria).
- Tipologia constructiva: aèria.
- Potència màxima que cal transportar: 131 MVA, per circuit.
- Nombre de circuits: dos.
- Conductors: cables d'alumini-acer, de 281,1 mm² de secció total, tipus LA-280 (Hawk).
- Cables de terra: en tota la seua longitud portarà un cable de terra del tipus ARLE-53 de secció 52,9 mm², i OPGW-15-80 de secció 118,3 mm², d'acer galvanitzat i fibra òptica incorporada.
- Aïllament: cadena d'aïlladors de compòsit tipus U120AB132P, nivell de tensió 130 kV i longitud total 1.390 mm.
- Suports: metàl·lics, constituïts per perfils angulars de costats iguals galvanitzats en calent, d'acer S355J0 i S275JR, organitzats en forma de gelosia doble. Forma troncopiramidal des de la seua base al braç inferior, prismàtica des d'este al superior i dos pals metàl·lics en la part superior per al cable de terra.
- Preses de terra: sistema mixt de piques i anelles.
- Longitud total dels trams 1 i 3 autoritzats: 14.629 m.
- Pressupost total del projecte presentat: 2.315.491,92 euros.
De conformitat amb l'article 40 de la Llei 54/1997, de 27 de novembre, del Sector Elèctric, la present autorització s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
Segon
Aprovar el projecte d'execució firmat per tècnic competent i visat pel col·legi oficial corresponent el 7 de novembre de 2007, i se'l sotmet a les condicions següents:
1. Les obres hauran de realitzar-se d'acord amb el projecte presentat.
2. El termini d'execució de l'obra serà de sis mesos des de l'ocupació real de les finques afectades. Amb anterioritat a l'acabament del dit termini Iberdrola Distribución Eléctrica, SAU, podrà sol·licitar la seua ampliació per mitjà de sol·licitud motivada davant d'esta Direcció General.
3. El titular donarà compte de l'acabament de les obres al Servici Territorial d'Energia de València a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit pel tècnic facultatiu competent, i s'acreditarà que és de conformitat amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.
4. En el cas que per a finalitzar l'execució de la instal·lació objecte del projecte, es requerisca posar part d'esta en tensió, haurà de ser sol·licitat al Servici Territorial d'Energia de València, que establirà, si és el cas, les condicions que se li apliquen. No obstant això, transcorreguts dos mesos des de l'obtenció del certificat d'acabament parcial d'obra, sense que per part del peticionari s'haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió, i es procedirà a la seua desconnexió en el cas que ja estiguera en funcionament.
5. L'administració deixarà sense efecte la present resolució en qualsevol moment en què observe l'incompliment de les condicions imposades en esta.
6. La present resolució s'atorga sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.
7. Iberdrola Distribución Eléctrica, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.
Tercer
Declarar, en concret, la utilitat pública dels trams de la línia elèctrica autoritzada en el punt primer de la present resolució, la qual cosa porta implícita la necessitat ocupació dels béns i els drets afectats i implica la urgent ocupació d'estos mateixos als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997 de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
Quart
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.
La present resolució no és definitiva en via administrativa i contra esta es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
València, 4 de desembre de 2008.- El director general d'Energia: Antonio Cejalvo Lapeña.